JY LEES NOU Hoenderroerbraai met aspersies en komkommer
Ek gebruik 'n mandoliensnyer om die komkommer in spaghetti-dun repies te sny, maar jy kry deesdae in alle supermarkte getande groenteskillers wat spesifiek vir dié doel gemaak is.
Voeg die komkommerrepies reg aan die einde van die gaarmaaktyd by en meng dit net een keer liggies deur die roerbraai – só bly die komkommer lekker bros en vars.
3 cm vars gemmer, fyn gerasper
Hand vol jong aspersies
1 komkommer, in baie dun repies gesny
Sny die hoender in hapgrootte stukkies en geur met sout en peper. Sit dit in 'n nie-metaalbak. Meng 45 ml van die sojasous met die suurlemoensap en giet oor die hoender. Meng goed, bedek en laat marineer vir ongeveer 15 minute. Verhit die olie tot baie warm en roerbraai die ui en hoenderrepies vinnig in die warm olie tot amper gaar.
Voeg die heuning en orige 45 ml sojasous by en braai verder tot die sous lekker klewerig is. Voeg die brandrissie, knoffel, gemmer en aspersies by en roerbraai vir 'n paar sekondes. Verwyder van die hitte en voeg die komkommerrepies by. Meng vinnig deur en sit dadelik voor. Jy kan die roerbraai net so of op gestoomde basmatirys voorsit.